CELEX: 32021R2191
Language: et
Date: 2021-12-10 00:00:00
Title: Komisjoni rakendusmäärus (EL) 2021/2191, 10. detsember 2021, millega lubatakse vastavalt Euroopa Parlamendi ja nõukogu määrusele (EL) 2015/2283 lasta kolmandast riigist pärit traditsioonilise toiduna turule Wolffia arrhiza ja/või Wolffia globosa värskeid taimi ning muudetakse komisjoni rakendusmäärust (EL) 2017/2470 (EMPs kohaldatav tekst)

13.12.2021   
               
               
                  ET
               
               
                  Euroopa Liidu Teataja
               
               
                  L 445/1
               
            
         KOMISJONI RAKENDUSMÄÄRUS (EL) 2021/2191,
         10. detsember 2021,
         millega lubatakse vastavalt Euroopa Parlamendi ja nõukogu määrusele (EL) 2015/2283 lasta kolmandast riigist pärit traditsioonilise toiduna turule Wolffia arrhiza ja/või Wolffia globosa värskeid taimi ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu ja millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artikli 15 lõiget 4,
         ning arvestades järgmist:
         
                     (1)
                  
                  
                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu. Kolmandast riigist pärit traditsiooniline toit on määruse (EL) 2015/2283 artikli 3 lõike 2 punktis c määratletud uuendtoit.
                  
               
                     (2)
                  
                  
                     Komisjoni rakendusmääruses (EL) 2017/2468 (2) on sätestatud kolmandast riigist pärit traditsioonilise toiduga seotud haldus- ja teadusnõuded.
                  
               
                     (3)
                  
                  
                     Vastavalt määruse (EL) 2015/2283 artiklile 8 on vastu võetud komisjoni rakendusmäärus (EL) 2017/2470, (3) millega on kehtestatud liidus lubatud uuendtoitude loetelu.
                  
               
                     (4)
                  
                  
                     7. septembril 2020 esitas ettevõtja GreenOnyx Ltd. (edaspidi „taotleja“) komisjonile määruse (EL) 2015/2283 artikli 14 kohaselt teatise, et ta kavatseb tuua kolmandast riigist pärit traditsioonilise toiduna liidu turule Wolffia arrhiza ja Wolffia globosa värskeid taimi. Taotleja taotles, et Wolffia arrhiza ja Wolffia globosa värskeid taimi saaksid naturaalsel kujul kasutada kõik elanikkonnarühmad.
                  
               
                     (5)
                  
                  
                     Vastavalt rakendusmääruse (EL) 2017/2468 artikli 7 lõikele 2 palus komisjon taotlejal esitada lisateavet teatise nõuetekohasuse kohta. Palutud teave edastati 16. oktoobril 2020.
                  
               
                     (6)
                  
                  
                     Taotleja esitatud andmed näitavad, et Wolffia arrhiza ja/või Wolffia globosa värsked taimed on naturaalsel kujul olnud Kagu-Aasias, eelkõige Laoses, Myanmaris ja Tais pikka aega ohutu toiduna kasutusel.
                  
               
                     (7)
                  
                  
                     Määruse (EL) 2015/2283 artikli 15 lõike 1 kohaselt edastas komisjon 20. jaanuaril 2021 nõuetekohase teate liikmesriikidele ja Euroopa Toiduohutusametile (edaspidi „toiduohutusamet“).
                  
               
                     (8)
                  
                  
                     Liikmesriigid ega toiduohutusamet ei esitanud määruse (EL) 2015/2283 artikli 15 lõikega 2 ette nähtud neljakuulise tähtaja jooksul komisjonile ühtki nõuetekohaselt põhjendatud vastuväidet Wolffia arrhiza ja Wolffia globosa värskete taimede turulelaskmise kohta.
                  
               
                     (9)
                  
                  
                     30. juunil 2021 avaldas toiduohutusamet oma tehnilise aruande määruse (EL) 2015/2283 artikli 14 kohase teatise kohta, milles käsitletakse Wolffia arrhiza ja Wolffia globosa värskete taimede kasutamist kolmandast riigist pärit traditsioonilise toiduna (4). Toiduohutusamet jõudis järeldusele, et kättesaadavad andmed Wolffia arrhiza ja Wolffia globosa värskete taimede koostise ja kasutamistavade kohta ning asjakohases teatises esitatud andmed traditsioonilise toidu kohta, mida kasvatakse vertikaalpõllumajanduse tingimustes, ei tekita ohutuse suhtes kahtlusi.
                  
               
                     (10)
                  
                  
                     Aruandes märkis toiduohutusamet, et Wolffia arrhiza ja Wolffia globosa värskete taimede ohutust mõjutavad keskkonnatingimused nendes vetes, kus neid taimi kasvatatakse. Seega ei saa välistada raskmetallide ja mikrotsüstiinide olemasolu neis värsketes taimedes. Veelgi enam, neis taimedes sisaldus mõningal määral teatavaid mikroelemente nagu vask, molübdeen, tsink, boor ja mangaan, mis võivad tuleneda väetiste kasutamisest Wolffia arrhiza ja Wolffia globosa värskete taimede kasvatamisel, ning need mikroelemendid võivad kujutada ohtu inimese tervisele. Seega on asjakohane, et lubatud uuendtoitude liidu loetelus kehtestatakse kõnealuse traditsioonilise toidu spetsifikatsioonides raskemetallide, mikrotsüstiinide, vase, molübdeeni, tsingi, boori ja mangaani piirnormid.
                  
               
                     (11)
                  
                  
                     Komisjon peaks seega lubama Wolffia arrhiza ja/või Wolffia globosa värskete taimede (naturaalsel kujul) turule viimist ning ajakohastama vastavalt liidus lubatud uuendtoitude loetelu.
                  
               
                     (12)
                  
                  
                     Rakendusmäärust (EL) 2017/2470 tuleks seega vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            
               1.   Käesoleva määruse lisas kirjeldatud Wolffia arrhiza ja Wolffia globosa värsked taimed kantakse kolmandast riigist pärit traditsioonilise toiduna liidus lubatud uuendtoitude loetellu, mis on kehtestatud rakendusmäärusega (EL) 2017/2470.
            
            
               2.   Lõikes 1 osutatud kanne, mis tehakse liidu loetellu, peaks sisaldama käesoleva määruse lisas esitatud kasutustingimusi ja spetsifikatsioone.
            
         
         
            Artikkel 2
            Rakendusmääruse (EL) 2017/2470 lisa muudetakse vastavalt käesoleva määruse lisale.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. detsember 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 327, 11.12.2015, lk 1.
         
            (2)  Komisjoni 20. detsembri 2017. aasta rakendusmäärus (EL) 2017/2468, millega kehtestatakse kolmandast riigist pärit traditsioonilise toidu suhtes kohaldatavad haldus- ja teadusnõuded kooskõlas Euroopa Parlamendi ja nõukogu määrusega (EL) 2015/2283, mis käsitleb uuendtoitu (ELT L 351, 30.12.2017, lk 55).
         
            (3)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).
         
            (4)  EFSA Supporting Publications, https://doi.org/10.2903/sp.efsa.2021.EN-6658.
      
      
         
            LISA
            Rakendusmääruse (EL) 2017/2470 lisa muudetakse järgmiselt.
            
                        1)
                     
                     
                        Tabelisse 1 („Lubatud uuendtoidud“) lisatakse järgmine kanne:
                        
                                    „Lubatud uuendtoit
                                 
                                 
                                    Uuendtoidu kasutamise tingimused
                                 
                                 
                                    Täiendavad märgistuse erinõuded
                                 
                                 
                                    Muud nõuded
                                 
                              
                                    
                                       Wolffia arrhiza ja/või Wolffia globosa värsked taimed (kolmandast riigist pärit traditsiooniline toit)
                                 
                                 
                                    Määratud toidugrupp
                                 
                                 
                                    Piirnorm
                                 
                                 
                                    Uuendtoidu nimetus seda sisaldava toiduaine märgistusel on sõltuvalt sellest, millist taime kasutatakse, „Wolffia arrhiza ja Wolffia globosa“ või „Wolffia arrhiza või Wolffia globosa“.“
                                 
                                 
                                     
                                 
                              
                                    
                                       Wolffia arrhiza ja/või Wolffia globosa värsked taimed naturaalsel kujul
                                 
                                 
                                     
                                 
                              
                  
                        2)
                     
                     
                        Tabelisse 2 („Spetsifikatsioonid“) lisatakse järgmine kanne: [Väljaannete talitus, palun sisestage tähestikulises järjekorras.]
                        
                                    „Lubatud uuendtoit
                                 
                                 
                                    Spetsifikatsioon
                                 
                              
                                    
                                       Wolffia arrhiza ja/või Wolffia globosa värsked taimed (kolmandast riigist pärit traditsiooniline toit)
                                 
                                 
                                    
                                       Kirjeldus/määratlus:
                                    
                                    Traditsiooniline toit, mis koosneb liikide Wolffia arrhiza (L.) Horkel ex Wimm. (juuretu lemlik) ja/või Wolffia globosa (Roxb.) (kerajas lemlik) värsketest taimedest. Hartog & Plas (sugukond: Araceae).
                                    
                                       Mikrobioloogilised kriteeriumid:
                                    
                                    Bakterite üldarv: < 103 CFU/g
                                    Pärm- ja hallitusseente üldarv: < 100 CFU/g
                                    Enterobakterite üldsisaldus: < 100 CFU/g
                                    
                                       Escherichia coli: < 100 CFU/g
                                    
                                       Salmonella: 25 g-s ei leidu
                                    
                                       Listeria monocytogenes: 25 grammis ei leidu
                                    
                                       Staphylococcus aureus: 10 grammis ei leidu
                                    
                                       Raskmetallid:
                                    
                                    plii: < 0,3 mg/kg
                                    arseen (anorgaaniline): < 0,10 mg/kg
                                    kaadmium: < 0,2 mg/kg
                                    kroom: < 1 mg/kg
                                    elavhõbe: < 0,10 mg/kg
                                    
                                       Mikroelemendid:
                                    
                                    vask: < 0,8 mg/kg
                                    molübdeen: < 0,3 mg/kg
                                    tsink: < 5 mg/kg
                                    boor: < 5 mg/kg
                                    mangaan: < 6 mg/kg
                                    
                                       Tsüanotoksiinid:
                                    
                                    mikrotsüstiinid: 0,006 μg/g
                                    
                                       Pestitsiidid:
                                    
                                    pestitsiiditasemed vastavalt määruses (EÜ) nr 396/2005 (1) sätestatud koodnumbrile 0254000 („alarühm d ürt-allikkress“ lehtköögivilja, maitsetaimede ja söödavate õite rühmas)
                                 
                              
                                    
                                                (*)
                                             
                                             
                                                CFU: kolooniat moodustav ühik.“
                                             
                                          
                              
                  
               (1)  Euroopa Parlamendi ja nõukogu 23. veebruari 2005. aasta määrus (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).